CELEX: 22012D0055
Language: lv
Date: 2012-03-30 00:00:00
Title: EEZ Apvienotās komitejas Lēmums Nr. 55/2012 ( 2012. gada 30. marts ), ar ko groza EEZ līguma XII pielikumu (Brīva kapitāla aprite)

2.8.2012   
            
            
               LV
            
            
               Eiropas Savienības Oficiālais Vēstnesis
            
            
               L 207/35
            
         EEZ APVIENOTĀS KOMITEJAS LĒMUMS
   Nr. 55/2012
   (2012. gada 30. marts),
   ar ko groza EEZ līguma XII pielikumu (Brīva kapitāla aprite)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XII pielikums ir grozīts ar EEZ Apvienotās komitejas 2010. gada 30. aprīļa Lēmumu Nr. 50/2010 (1).
            
         
               (2)
            
            
               Līgumā jāiekļauj Eiropas Parlamenta un Padomes 2011. gada 16. februāra Direktīva 2011/7/ES par maksājumu kavējumu novēršanu komercdarījumos (2).
            
         
               (3)
            
            
               Ar Direktīvu 2011/7/ES no 2013. gada 16. marta atceļ Eiropas Parlamenta un Padomes Direktīvu 2000/35/EK (3), kas ir iekļauta Līgumā un kas tāpēc saskaņā ar Līgumu ir jāatceļ no 2013. gada 16. marta,
            
         IR PIEŅĒMUSI ŠO LĒMUMU.
   1. pants
   Līguma XII pielikuma 2. punktu (Eiropas Parlamenta un Padomes Direktīva 2000/35/EK) no 2013. gada 16. marta aizstāj ar šādu:
   
      “32011 L 0007: Eiropas Parlamenta un Padomes 2011. gada 16. februāra Direktīva 2011/7/ES par maksājumu kavējumu novēršanu komercdarījumos (OV L 48, 23.2.2011., 1. lpp.).”
   
   2. pants
   Direktīvas 2011/7/ES teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2012. gada 31. martā, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2012. gada 30. martā
      
         
            EEZ Apvienotās komitejas vārdā –
         
         
            priekšsēdētāja vietas izpildītājs
         
         Gianluca GRIPPA
      
   
   
      (1)  OV L 181, 15.7.2010., 18. lpp.
   
      (2)  OV L 48, 23.2.2011., 1. lpp.
   
      (3)  OV L 200, 8.8.2000., 35. lpp.
   
      (4)  Konstitucionālās prasības ir norādītas.